Casino Royale (2006)

***Casino Royale***, 2006, er den 21. offisielle James Bond-filmen produsert av EON Productions. Filmen er den første med Daniel Craig i hovedrollen som James Bond. Den er basert på Ian Flemings roman fra 1953 med samme navn, og ble regissert av Martin Campbell. Sangen *You Know My Name* ble fremført av Chris Cornell, kjent fra bandene Soundgarden og Audioslave.

Filmen, og særlig Daniel Craigs innsats som James Bond har høstet gode kritikker. Filmen er en «omstart» innenfor de offisielle filmene, og markerer en ny tidslinje. Den er ikke ment å være en forgjenger for noen av de tidligere filmene. 

Ian Flemings bok *Casino Royale* har blitt filmatisert tidligere. Denne filmen er den tredje filmatiseringen av boka, men den eneste produsert av EON Productions, og dermed regnet som offisiell. Tidligere har det blitt laget en film fra 1954 &ndash; en del av TV-serien *[[Climax!]]* &ndash; og en komedie fra 1967.

James Bond kjører en Aston Martin DBS Superleggera i denne filmen.

## Handling

Filmen viser James Bonds første oppdrag, hvor han reiser rundt i verden på jakt etter en terroristfinansierer, Le Chiffre. Etter å ha sabortert et bombeangrep drar Bond til Montengro for å forsøke å slå Le Chiffre konkurs under et pokerspill. Under oppdraget treffer han Vesper Lynd, som fanger hans oppmerksomhet, og de blir senere forelsket.

Vesper Lynd er et ordspill på (den engelske uttalen av) Vest-Berlin.

## Om filmen
Denne filmen forklarer mange av spørsmålene rundt James Bond. Blant annet pistolsekvensen som er på starten av de fleste Bond-filmene. Denne filmen starter ikke med dette, men kommer cirka 6 minutter ut i filmen.

Boken til Ian Fleming, Casino Royale er en av de mest populære historiene om agent 007. Boken har blitt filmatisert hele tre ganger: En gang for en amerikansk TV-kanal i 1954, senere som en parodi på hele Bond-konseptet (Casino Royale 1967) og 2006 versjonen. Det er den andre halvdelen av denne filmen som baserer seg på Flemingsroman. 

Innspillingen av Casino Royale startet i januar 2006, og premieredato var satt til 17. november 2006. Filmen ble den 21. offisielle James Bond filmen, som vanlig produsert av EON Productions og distribuert av Sony Pictures.

### Rolleliste
* Daniel Craig som James Bond
* Eva Green som Vesper Lynd
* Mads Mikkelsen som Le Chiffre
* Judi Dench som M
* Jeffrey Wright som Felix Leiter
* Giancarlo Gianni som Rene Mathis
* Caterina Murino som Solange Dimitrios
* Simon Abkarian som Alex Dimitrios
* Isaac de Bankolé som Steven Obanno
* Jesper Christensen som Mr. White
* Ivana Miličević som Valenka
* Sebastien Foucan som Mollaka
* Ludger Pistor som Mendel

I denne filmen er verken Q eller Miss Moneypenny med. De blir heller ikke med i den neste filmen, Quantum of Solace.

### En ny James Bond
Pierce Brosnan ble overraskende sparket av EON Productions (som har laget de fleste Bond-filmene), noen år etter premieren på Die Another Day som hadde premiere i 2002. Daniel Craig ble valgt som etterfølger av Pierce Brosnan i desember 2005.

### Innspillingssteder
* Praha, Tsjekkia
* Lahore, Pakistan
* Mbale, Uganda
* Madagaskar
* London, England
* Bahamas
* Miami, USA
* Becici, Montenegro
* Venezia, Italia

### «Gadgets»
Merk: Q er ikke med i denne filmen, men Bond har likevel følgende «gadgets» med i filmen:

* Aston Martin DBS
* Sony Ericsson GPS
* Bærbar PC

I filmen brukes telefonene Sony Ericsson k800i og m600i hyppig. I tillegg har James en egen chip inne i armen, for at organisasjonen skal vite hvor han er.

## Eksterne lenker
* 
* 
* ''Casino Royale'' høster gode kritikker